HK Inter Bratislava

HK Inter Bratislava (mediálny názov HK Respect Inter Bratislava) je slovenský hádzanársky klub žien, ktorý sídli v Bratislave. Vznikol v roku 1955 pod názvom DŠO Iskra Slovnaft Bratislava. Je to 3-násobný majster Česko-Slovenska, 2-násobný víťaz Česko-slovenského a 3-násobný víťaz Slovenského pohára. Niekoľkokrát sa mu podarilo získať medailu aj v najvyššej slovenskej súťaže. Najväčší medzinárodný úspech dosiahol v roku 1980, keď sa prebojoval do finále Európskeho pohára majstrov.

História 
V roku 1945 sa v Bratislave, v mužskom oddieli klubu ŠK Apollo, začala hrávať hádzaná s 11 hráčmi. Družstvo bolo tvorené zamestnancami Slovanftu. Približne v tom čase sa vytvorilo družstvo žienzamestnankyne Benzinolu, ktoré začali hrať hádzanú o 7 hráčov a ktoré sa kvalifikovali do II. ligy. V roku 1955 prešlo družstvo žien Benzinolu do Slovnaftu, ktorý zmenil názov na DŠO Iskra Slovnaft Bratislava, kde medzitým mužský oddiel hádzanej zanikol. V sezóne 1962/63 sa toto družstvo aj s posilami zo zaniknutého majstrovského klubu Lokomotíva Bratislava prebojovalo do najvyššej česko-slovenskej ligy. O 7 rokov neskôr (sezóna 1969/70) sa družstvo, už pod názvom TJ Internacionál Slovnaft Bratislava, stalo prvýkrát víťazom Česko-Slovenského pohára a v najvyššej ligovej súťaži skončilo strieborné, za majstrovským TJ Odeva Hlohovec. Prvý titul majstra Česko-Slovenska sa mu podarilo v roku 1975, čím sa prvýkrát kvalifikovalo aj do vtedajšieho Európskeho pohára majstrov. Druhý a tretí titul získalo v rokoch 1978 a 1979, ku ktorým pridalo aj víťazstvo v Česko-slovenskom pohári. Opäť hralo v EPM, kde sa im v sezóne 1979/80 podaril najväčší úspech v európskych pohárových súťažiachpostup do finále, v ktorom prehrali s juhoslovanským ŽRK Radnički Belehrad. Na prelome 80. a 90. rokov sa ešte dvakrát prebojovalo do Pohára EHF, skončili však už v osemfinále.

Po rozdelení Česko-Slovenska hralo družstvo v slovenskej Extralige, kde v sezóne 1993/94 skončilo na 4. mieste a po štvorročnej prestávke sa opäť dostalo do európskej súťažeMestského pohára EHF. Sezóna 1996/97 znamenalo vypadnutie z extraligy, do ktorej sa ale družstvo vrátilo už po roku. Ako nováčil získalo hneď bronzové medaily, ktoré zopakovalo aj v nasledujúcich štyroch sezónach. V sezóne 1999/00 hralo opäť Mestský pohár EHF, v ktorom sa prebojovalo do štvrťfinále, kde prehralo s dánskym Randers HK. 

Prvý ročník česko-slovenskej interligy znamenal pre družstvo zisk bronzovej medaily, ktorú doplnil bronzom aj národnom play-off. V roku 2003 bol klub dočasne pozastavený, ale už o rok neskôr znovuobnovený. Družstvo žien bolo prihlásené do 1. ligy, v ktorej zotrvalo do sezóny 2008/09, keď túto súťaž vyhralo a kvalifikovalo sa opäť do WHIL. Po jednej sezóne zostúpilo opäť do 1. ligy, v ktorej zotrvalo.

Predchádzajúce názvy 
 DŠO Iskra Slovnaft Bratislava
 TJ Inter Slovnaft Bratislava
 TJ Inter Bratislava
 Inter SC Bratislava

Úspechy 
Najvyššia česko-slovenská súťaž:
 3 x 1974/75, 1977/78, 1978/79
 4 x 1969/70, 1970/71, 1971/72, 1976/77
 6 x 1972/73, 1979/80, 1980/81, 1986/87, 1988/89, 1989/90

Najvyššia slovenská súťaž:
 5 x 1998/99, 1999/00, 2000/01, 2001/02, 2002/03

Interliga:
 1 x 2002/03

Česko-Slovenský pohár:
 2 x 1969/70, 1977/78

Slovenský pohár:
 3 x 1970/71, 1994/75, 1976/77
 2 x finalista1998/99, 1999/00

Európske súťaže 
Európsky pohár majstrov
 1975/76: 1. kolo
 1978/79: štvrťfinále
 1979/80: finále

Pohár víťazov pohárov EHF
 1977/78: semifinále

Pohár EHF
 1987/88: osemfinále
 1989/90: osemfinále
 1990/91: osemfinále

Mestský Pohár EHF
 1994/95: osemfinále
 1999/00: štvrťfinále

Referencie

Pozri aj 
 FK Inter Bratislava (futbal)
 BK Inter Bratislava (basketbal)

Externé odkazy 
 Oficiálna stránka klubu

Zdroje 
 Profil klubu na stránke Európskej hádzanárskej federácie 
 Profil klubu na stránke the-sports.org 

Slovenské hádzanárske kluby
Šport v Bratislave
Organizácie založené v 1955